Učenici će kroz prezentaciju saznati kako su stari Egipćani računali površinu pravokutnika, trapeza, trapezoida i kruga te gdje su pronađeni ti matematički problemi. Također, učenici će ponoviti mjerne jedinice za duljinu koje su se koristile u starom Egiptu te će naučiti neke nove mjerne jedinice za duljinu i kvadratne mjerne jedinice. Važno je naglasiti da se geometrija tog razdoblja bavila samo proračunima i to ponekad približnim za probleme koji su imali praktičnu primjenu u konstrukciji objekata za svakodnevnu uporabu, ali i u gradnji općenito. Učenici će riješiti nastavni listić, a to će ujedno biti sedma i osma stranica brošure. Na kraju radionice učenici će ispuniti evaluacijski listić i riješiti kviz sa pitanjima vezanima uz ovu radionicu.